Čuičenko Konstantin Anatoljevič

Konstantin Anatoljevič Čuičenko () om venämalaine valdkundmez', Venäman justicijan ministr vn 2020 vilukun 21. päiväspäi. Venäman Varuitomuden nevondkundan ühtnii vn 2020 uhokun 3. päiväspäiУказ «О внесении изменений в состав Совета Безопасности Российской Федерации, утвержденный Указом Президента Российской Федерации от 25 мая 2012 г. № 715». . Valdkundaline justicijan nevonik (2020).

Aigemba oli Venäman prezidentan abunikaks — Venäman Prezidentan tarkišteluzohjandusen pämez' vll 2008−2018. Venäman valdkundmehišton varapämez' — Venäman valdkundmehišton apparatan pämez' vll 2018−2020.

 Biografii 
Konstantin Čuičenko om sündunu Lipeckha vn 1965 12. heinkud. Tat — Anatolii Konstantinovič Čuičenko (om sündnu vl 1936), služi Nevondkundaližen Ühtištusen kundaližen järgestusen vajoičendan ministrusen palakundoiš, vozil 1978−1983 oli Leningradan agjan Vsevoložsk-lidnan prokuroran, vodel 1985 oli oigetud Lodehližhe transportprokuraturha, kus služi vodhesai 1996Энциклопедия ТАСС, 2024. Чуйченко, Константин Анатольевич — Министр юстиции РФ. .

Vl 1987 Konstantin lopi opendust Leningradan valdkundaližen universitetan juridižel fakul'tetal, openzihe ühtes gruppas Dmitrii Medvedevanke.

Vozil 1987−1989 Čuičenko radoi openikan, sledovatel'an Leningrad-lidnan Kalininskii-rajonas.

Vozil 1989−1992 služi valdkundaližen varuitomuden palakundoiš oficeran radsijal.

Vozil 1992−1994 "Inter'uraudit de Faria i T"-akcionersebran pämez'. Projektad, kudambid hänen firm pästi eloho, koskiba germanižid rahapanendoid Venämha.

Vozil 1994−2001 Čuičenko — Rahvahidenkeskeižen oiktuznevojiden "Sankt-Peterburg"-kollegijan ühtnii (Moskvan palakundan ezmäižen juridižen konsul'tacijan oiktuznevoi).

Vozil 2001−2008 radoi pämehen juridižes departamentas, oli -organizacijan ohjandusen ühtnikan. Čuičenko oli üks' päpagenikoišpäi venä-ukrainižiden paginoiden aigan gazan mödhe.

Vozil 2004−2008 — kompanijan pämez' (üks' koumes pämehespäi neciš kompanijas, kudamb om registriruidud šveicarižes Cug-lidnas da kantonas).

Vozil 2008−2018 Čuičenko oli Venäman prezidentan abunik — Venäman prezidentan tarkišteluzohjandusen pämez'.

Vozil 2018−2020 — Dmitrii Medvedev-päministran valdkundmehišton varapämez' — Venäman ohjastusen apparatan pämez'.

Vn 2019 8. sulakud Medvedev-päministran käskön mödhe kändihe radgruppan pämeheks.

Vn 2020 vilukun 21. päiväspäi — Mihail Mišustin-päministran ohjastusesУказ Президента Российской Федерации от 21.01.2020 № 35 «О Министре юстиции Российской Федерации». .

Vn 2024 14. semendkud Čuičenko om pandud Venäman justicijan ministran sijale möst.

Vodelpäi 2013 — "Amuran tigr"-keskusen tarkišteluznevondišton pämez'. Vn 2019 3. sügüz'kuspäi — orgkomitetan pämez' Rahvahidenkeskeižen tigroiden popul'acijan kaičemižen foruman vaumičendas da vedamižesУказ Президента Российской Федерации от 03.09.2019 № 412 «О проведении Международного форума по сохранению популяции тигра». .

 Personaline elo 
Čuičenko om nainu, Kristina Tihonova om hänen ak. Kanzas koume tütärt om.

 Pauklahjad 
 4. märpordhan "Arvtegoiš Kodiman edes"-orden (vn 2011 3. elokud) — sures tondas Venäman Prezidentan radho da äivoččes hüväs rados.
 Arvostelusen orden (vn 2006 23. keväz'kud) — radon satusiš da äivoččes hüväs rados.
 Nevalaižen Aleksandran orden (vn 2014 21. keväz'kud).
 Pühän Radonežan Sergijan 4. märpordhan orden (vn 2024 2. sulakud) — tondas pühäkodin-valdkundaližiden kosketusiden šingoteshe.

 Homaičendad 

Kategorii:Venäman ministrad
Kategorii:Personalijad kirjamišton mödhe